తన రచనతో జనాలను రంజింప చేసిన ముళ్ళపూడి వెంకటరమణ చిత్రసీమలోనూ పదవిన్యాసాలతో పరవశింపచేశారు. జూన్ 28న ముళ్ళపూడి జయంతి చిత్రసీమలో అడుగు పెట్టకముందే రచయితగా మంచి పేరు సంపాదించారు ముళ్లపూడి వెంకటరమణ... సందర్భం ఏదైనా సరే అందులో సహజత్వం ఉట్టిపడుతూనే పదవిన్యాసాలు చేయించడం ముళ్ళపూడి వారి బాణీ... తొలి చిత్రం 'రక్తసంబంధం'లోనే సెంటిమెంట్ సీన్స్కు ముళ్ళపూడి చేసిన రచన జనం మదిని కట్టిపడేసింది.తెలుగు చిత్రసీమలో అంతకు ముందే కొన్ని సోషల్ మూవీస్లో మైథలాజికల్ ఫాంటసీని చొప్పించినా, ముళ్ళపూడి వెంకటరమణ రచనతో ఆ పంథా మరింత వెలుగొందింది... 'బుద్ధిమంతుడు, ముత్యాలముగ్గు' వంటి చిత్రాల్లో ముళ్ళపూడి కొన్ని పాత్రల ఊహల్లో పురాణపాత్రలను నడిపించి అలరించిన తీరు అనితరసాధ్యం అనిపించకమానదు..సినిమా రంగంలోకి రాకముందే రమణ రాతకు బాపు గీతకు స్నేహం... ఇక చిత్రసీమ 'సాక్షి'గా వారి జోడీ తెలుగువారిని పులకింప చేసింది. చివరి చిత్రం 'శ్రీరామరాజ్యం'లోనూ బాపు తీతకు రమణరాత జోడయి తెలుగు జనాన్ని అలరించింది. నేడు బాపు-రమణ ఇద్దరూ లేరు. అయినా వారి జ్ఞాపకాలు పదిలంగానే ఉన్నాయి. వారు తెరకెక్కించిన చిత్రాలతో  తెలుగువారి హృదయాల్లో సదా నివసిస్తూనే ఉంటారు..
tana rachanatho janaalanu ranjimpa chesina mullapudi venkataramana chitraseemaloonuu padavinyaasaalato paravasimpachesaaru. joon 28na mullapudi jayanti chitraseemalo adugu pettakamunde rachayitagaa manchi paeru sampaadinchaaru mullapudi venkataramana... sandarbham edaina sare andulo sahajatvam uttipadutune padavinyaasaalu cheyinchadam mullapudi vaari baanii... toli chitram 'raktasambandham'lone centiment seensku mullapudi chesina rachana janam madini kattipadesindi.telugu chitraseemalo antaku munde konni soshal mooveeslo mythalajical fantaciini choppinchinaa, mullapudi venkataramana rachanatho aa panthaa marinta velugondindi... 'buddhimanthudu, mutyaalamuggu' vanti chitraallo mullapudi konni paatrala oohallo puraanapaatralanu nadipinchi alarinchina teeru anitarasaadhyam anipinchakamaanadu..sinima rangamloki rakamunde ramana raataku baapu geetaku sneham... ika chitraseema 'saakshi'gaa vaari jody teluguvaarini pulakimpa chesindi. chivari chitram 'sriramarajyam'lonoo baapu teetaku ramanaraata jodayi telugu janaanni alarinchindi. nedu baapu-ramana iddaruu leru. aina vaari ghnaapakaalu padilangaane unnaayi. vaaru terakekkinchina chitraalato  teluguvaari hrudayaallo sadaa nivasistuunee untaaru..